**DĖL PRITARIMO TEIKTI PROJEKTO „UGDYMO APLINKOS MODERNIZAVIMAS ROKIŠKIO J. TUMO-VAIŽGANTO GIMNAZIJOJE BEI ROKIŠKIO J. TŪBELIO PROGIMNAZIJOJE“ PARAIŠKĄ IR DALINIO JO FINANSAVIMO**

2017 m. gegužės 26 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos švietimo ir mokslo ministrės 2017 m. balandžio 3 d. įsakymu Nr. V-232 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.3-CPVA-R-724 priemonės „Mokyklų tinklo efektyvumo didinimas“ projektų finansavimo sąlygų aprašo patvirtinimo“, Regioninės plėtros departamento prie Vidaus reikalų ministerijos Panevėžio apskrities skyriaus 2017 m. balandžio 7 d. raštu Nr. 51/4D-86 „Kvietimas teikti projektinius pasiūlymus Panevėžio regiono projektų sąrašui sudaryti pagal priemonę 09.1.3-CPVA-R-724 „Mokyklų tinklo efektyvumo didinimas“, įgyvendindama Rokiškio rajono savivaldybės tarybos 2014 m. rugsėjo 26 d. sprendimu Nr. TS-159 patvirtintą Rokiškio rajono strateginį plėtros planą iki 2022 metų ir, siekdama teikti paraiškas Europos Sąjungos struktūrinių fondų finansinei paramai gauti, Rokiškio rajono savivaldybės taryba

 n u s p r e n d ž i a:

1. Pritarti teikti Rokiškio rajono savivaldybės administracijos projekto „Ugdymo aplinkos modernizavimas Rokiškio J. Tumo-Vaižganto gimnazijoje bei Rokiškio J. Tūbelio progimnazijoje“ paraišką 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.3-CPVA-R-724 priemonės „Mokyklų tinklo efektyvumo didinimas“ paramai gauti ir projektui įgyvendinti.

2. Užtikrinti projekto „Ugdymo aplinkos modernizavimas Rokiškio J. Tumo-Vaižganto gimnazijoje bei Rokiškio J. Tūbelio progimnazijoje“ išlaidų dalinį savivaldybės finansavimą 2017-2019 metais – ne mažiau kaip 7,5 procentų tinkamų finansuoti projekto išlaidų, padengti visas netinkamas finansuoti, tačiau projektui įgyvendinti reikalingas išlaidas bei tinkamų finansuoti išlaidų dalį, kurių nepadengia projekto finansavimas.

3. Užtikrinti projekto „Ugdymo aplinkos modernizavimas Rokiškio J. Tumo-Vaižganto gimnazijoje bei Rokiškio J. Tūbelio progimnazijoje“ įgyvendinimo metu sukurtų investicijų tęstinumą ne mažiau kaip 5 metus po projekto finansavimo pabaigos.

4. Leisti Rokiškio rajono savivaldybės administracijai organizuoti projekto „Ugdymo aplinkos modernizavimas Rokiškio J. Tumo-Vaižganto gimnazijoje bei Rokiškio J. Tūbelio progimnazijoje“ paraiškos ir kitos reikalingos jai pateikti dokumentacijos parengimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jurgita Blaževičiūtė

**AIŠKINAMASIS RAŠTAS DĖL TEIKIAMO SPRENDIMO** „**DĖL PRITARIMO TEIKTI PROJEKTO „UGDYMO APLINKOS MODERNIZAVIMAS ROKIŠKIO J. TUMO-VAIŽGANTO GIMNAZIJOJE BEI ROKIŠKIO J. TŪBELIO PROGIMNAZIJOJE” PARAIŠKĄ IR DALINIO JO FINANSAVIMO“ PROJEKTO**

2017-05-04

Rokiškis

 **Parengto sprendimo projekto tikslai ir uždaviniai.**

 Šiuo sprendimo projektu siūloma pritarti teikti Rokiškio rajono savivaldybės administracijos projekto „Ugdymo aplinkos modernizavimas Rokiškio J. Tumo-Vaižganto gimnazijoje bei Rokiškio J. Tūbelio progimnazijoje“ paraišką ES paramai gauti ir projektui įgyvendinti bei iš dalies jam finansuoti.

 **Šiuo metu esantis teisinis reglamentavimas.**

 Lietuvos Respublikos švietimo ir mokslo ministrės 2017 m. balandžio 3 d. įsakymu Nr. V-232 patvirtintas priemonės 09.1.3-CPVA-R-724 „Mokyklų tinklo efektyvumo didinimas“ projektų finansavimo sąlygų aprašas, Rokiškio rajono savivaldybės tarybos 2014 m. rugsėjo 26 d. sprendimu Nr. TS-159 patvirtintas Rokiškio rajono strateginis plėtros planas iki 2022 metų.

 **Sprendimo projekto esmė.** Rokiškio r. savivaldybės administracija yra gavusi Regioninės plėtros departamento prie Vidaus reikalų ministerijos Panevėžio apskrities skyriaus 2017 m. balandžio 7 d. raštu Nr. 51/4D-86 „Kvietimas teikti projektinius pasiūlymus Panevėžio regiono projektų sąrašui sudaryti pagal priemonę 09.1.3-CPVA-R-724 „Mokyklų tinklo efektyvumo didinimas“, kuriuo kviečiama teikti projektinius pasiūlymus Panevėžio regiono projektų sąrašui sudaryti. Rokiškio rajono savivaldybės administracija planuoja pasinaudoti numatoma ES parama minėtai priemonei ir iki 2017-09 mėn. teikti projekto „Ugdymo aplinkos modernizavimas Rokiškio J. Tumo-Vaižganto gimnazijoje bei Rokiškio J. Tūbelio progimnazijoje“ paraišką ES paramai gauti. Projektinis pasiūlymas vertinimui ir regiono projektų sąrašui sudaryti pateiktas 2017-04-27. Projekto veikloms, lėšų paskirstymui buvo gautas Rokiškio r. savivaldybės administracijos ir savivaldybės įstaigų projektų rengimo bei įgyvendinimo koordinavimo grupės 2017-04-18 posėdžio pritarimas.

 *Projekto tikslas –* pagerinti J. Tumo-Vaižganto gimnazijos ir J. Tūbelio progimnazijos ugdymo kokybę. *Projekto uždaviniai*: modernizuoti Rokiškio J. Tumo-Vaižganto gimnazijos pastato Taikos g. 17, Rokiškis ir Rokiškio J. Tūbelio progimnazijos vidaus patalpas. Projekto metu bus:

● Rokiškio J. Tumo-Vaižganto gimnazijoje bus atnaujintos vieno korpuso patalpos (gimnazijos pastate Taikos g. 17, Rokiškis): dailės studija, aktų salė, gamtos mokslų laboratorija, valgykla, multifunkcinė (rekreacinė-edukacinė erdvė-skaitykla) pusiau atvira erdvė 3 aukšte, fojė.

* Rokiškio J. Tūbelio progimnazijoje bus modernizuoti technologijų kabinetai ir koridorius.

 Projekto metu numatoma atlikti esamų patalpų remontą, įsigyti patalpoms reikalingus baldus ir įrangą, sukuriant modernias, kūrybiškumą skatinančias erdves įstaigų vidaus patalpose, ir taip pagerinti ugdymo kokybę šiose mokymo įstaigose.

 *Planuojama projekto įgyvendinimo trukmė* – 24 mėn. (preliminariai *2017-12 -2019-12*) *Bendras projekto biudžetas* – 237,4tūkst. Eur, iš jų ES lėšos – 201,8 tūkst. Eur; valstybės biudžeto lėšos – 17,8 tūkst. Eur, savivaldybės biudžeto lėšos – 17,8 tūkst. Eur. Vadovaujantis priemonės projektų finansavimo sąlygų aprašu, teikiant paraišką ES paramai gauti, būtina pateikti savivaldybės tarybos sprendimą, pritariantį projekto įgyvendinimui ir daliniam jo finansavimui bei užtikrinantį projekto investicijų tęstinumą 5 m. po projekto finansavimo pabaigos.

 **Galimos pasekmės, priėmus siūlomą tarybos sprendimo projektą:**

 **teigiamos** *–* įgyvendinus projektą bus pasinaudota skiriamomis ES ir valstybės biudžeto lėšomis ir modernizuotos J. Tumo-Vaižganto gimnazijos Taikos g. 17, Rokiškis dalis vidaus patalpų, J. Tūbelio progimnazijos dalis vidaus patalpų, įsigyti baldai bei įranga, pagerės mokinių mokymosi sąlygos, pedagogų darbo aplinka, pagerės ugdymo paslaugų kokybė;

 **neigiamos -***–* nenumatomos.

 **Kokia sprendimo nauda Rokiškio rajono gyventojams.** Įgyvendinus projektą ir modernizavus ugdymo aplinką Rokiškio J. Tumo-Vaižganto gimnazijos bei Rokiškio J. Tūbelio progimnazijos patalpose, bus pagerinta formalaus ugdymo paslaugų kokybė 870 moksleivių bei pagerės darbo sąlygos minėtų įstaigų pedagogams.

 **Finansavimo šaltiniai ir lėšų poreikis**: sprendimui įgyvendinti bus panaudotos planuojamos rajonui lėšos iš ES struktūrinių fondų, valstybės bei savivaldybės biudžeto 2017–2019 m.

 **Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams**.**

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų skyriaus vedėja Jurgita Blaževičiūtė